RS ชูรายการแมกซ์มวยไทยคว้าเรตติ้งอันดับ 1 ดันยอดคนดูช่อง 8 ติดท็อป 5
RS ชูรายการแมกซ์มวยไทยคว้าแรตติ้งอันดับ 1 ดันยอดคนดูช่อง 8 ติดท็อป 5
31 พ.ค. 2560

ผู้สื่อข่าวรายงานว่า จากผลสำรวจยอดผู้ชมช่องทีวีดิจิตอลของประเทศไทยของ AGB nielsen ล่าสุด ช่วงระหว่างวันที่ 1-29 พ.ค.60 พบว่า ทีวีดิจิตอล ช่อง 8 ในเครือของบริษัท อาร์เอส จำกัด (มหาชน) หรือ RS คว้าเรตติ้งอันดับที่ 5 โดยขยับขึ้นมาติดอันดับ 1-5 ด้วยเรตติ้ง 0.698 แซงหน้าช่องวัน ซึ่งมีเรตติ้งอยู่ที่ 0.588
โดยเรตติ้งรายการที่ปรับขึ้น มาจากรายการมวยของทีวีดิจิตอล ช่อง 8 “มวย 8 แมกซ์มวยไทย” ทะยานขึ้นอันดับ 1 แซงหน้า “มวยไทย 7 สี” ที่ได้รับความนิยมมายาวนาน
สำหรับอันดับ 1 ได้แก่ช่อง 7 เรตติ้งอยู่ที่ 2.567 อันดับ 2 ได้แก่ช่อง 3 เรตติ้งอยู่ที่ 1.594 และอันดับที่ 3 ได้แก่ WORKPOINT เรตติ้งอยู่ที่ 1.334 และอันดับที่ 4 ได้แก่ช่อง MONO29 เรตติ้งอยู่ที่ 0.855
